SSP โยนบิ๊กล็อต 32.04 ล้านหุ้น ดึงกองทุน-รายใหญ่เข้าถือ 3.48%
SSP โยนบิ๊กล็อต 32.04 ล้านหุ้น ดึงกองทุน-รายใหญ่เข้าถือ 3.48%
SSP โยนบิ๊กล็อต 32.04 ล้านหุ้น ดึงกองทุน-รายใหญ่เข้าถือ 3.48%
13 ม.ค. 2564

ผู้สื่อข่าวรายงานว่า ปิดตลาดภาคเช้าวันนี้ 13 (ม.ค.2564) มีรายงานการซื้อขายหุ้นบิ๊กล็อตของบริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ทั้งหมด 38 รายการ จำนวน 26,587,000 หุ้น มูลค่าซื้อขาย 316.63 ล้านบาท ในราคาเฉลี่ยหุ้นละ 11.91 บาท อีกทั้งยังมีรายการบิ๊กล็อต SSP-F 1 รายการ จำนวน 5,456,000 หุ้น มูลค่าซื้อขาย 70.93 ล้านบาท ในราคาเฉลี่ยหุ้นละ 13.00 บาท
ขณะที่ราคาหุ้น SSP บนกระดานปิดตลาดภาคเช้าที่ระดับ 12.70 บาท เพิ่มขึ้น 0.30 บาท (+2.42%) มูลค่าซื้อขาย 579.21 ล้านบาท ทั้งนี้ รายการบิ๊กล็อตหุ้น SSP และ SSP-F รวม 32,043,000 หุ้น คิดเป็นราว 3.48% ของทุนชำระแล้ว
ด้าน นายวรุตม์ ธรรมาวรานุคุปต์ ประธานเจ้าหน้าที่บริหาร บมจ.เสริมสร้าง พาวเวอร์ คอร์ปอเรชั่น (SSP) เปิดเผยว่า รายการบิ๊กล็อตที่เกิดขึ้นเป็นการขายหุ้นให้กับกองทุน/นักลงทุนสถาบัน และนักลงทุนรายใหญ่ ที่สนใจเข้าลงทุน หลังจากที่บริษัทได้เดินสายนำเสนอข้อมูล (โรดโชว์) ในช่วงที่ผ่านมา และคาดว่าแนวโน้มผลการดำเนินงานปี 64 มีโอกาสทุบสถิติใหม่ต่อเนื่อง ตามกำลังผลิตที่จะเพิ่มขึ้นทะลุ 200 เมกะวัตต์ (MW) ตามแผน